בשנת 2017 פורסם ספרה "להקפיא את הזמן" בהוצאת "עולם חדש" מבית חרגול. באפריל 2020 יצא לאור ספרה "מנהיגות 3.0 - על ניהול, בניית צוותים ואושר בעולם ממהר".
נשואה לד"ר צחי לוטם, רופא ילדים, ולהם חמישה ילדים.
ארגון 'בטרם' לבטיחות ילדים.
בספטמבר 1995 ייסדה את ארגון בטרם - המרכז הלאומי לבטיחות ולבריאות ילדים במרכז שניידר לרפואת ילדים בישראל. במהלך 12 שנות פעילותו של הארגון ניצלו חייהם של מאות ילדים - שיעור תמותת הילדים ירד ב-30% בשנים 1995–2003. על הקמת הארגון והישגיו קיבלה ד"ר חמו-לוטם פרס מיוחד מראש הממשלה אהוד אולמרט לרגל שנת ה-60 למדינת ישראל. 'בטרם' זכה לפרסים רבים, בהם אות מידות לאפקטיביות, ואות הנשיא למתנדב.
בנוסף, שימשה יו"ר הוועדה הלאומית לבטיחות ומניעת היפגעות בילדים, יו"ר הפורום הלאומי לבטיחות ילדים, חברה וממייסדי המועצה הלאומית לבטיחות בית ופנאי במשרד הבריאות, מייסדת וחברת הוועדה הבין משרדית לקביעת נוהלי בטיחות למוסדות חינוך לגיל הרך, ויו"ר ועדה מטעם שירותי בריאות כללית להתוויות מדיניות ואסטרטגיה בנושא בטיחות ילדים. כן כיהנה כחברת המועצה הלאומית לבריאות הילד ופדיאטריה, וכחברה במועצה הלאומית לקידום בריאות במשרד הבריאות.
חמו לוטם יזמה והובילה מגוון רחב של תוכניות ברמה הלאומית והבינלאומית לקידום בטיחות ילדים בהן: הקמת מערך מאגרי מידע בתחום, פיתוח מודל לניהול וקידום בטיחות ילדים ברמה העירונית והמקומית, וצירוף ישראל למדינות המיישמות תוכנית לאומית ממשלתית לבטיחות ילדים.
המכון למנהיגות וממשל.
בשנת 1993 הצטרפה למכון מנדל למנהיגות והחלה את התמחותה במנהיגות ובהובלת שינויים כעמיתה במכון ובוגרת בית הספר למנהיגות חינוכית. בשלהי שנת 2008 מונתה למנכ"לית אלכא ומנהלת האגף לפילנתרופיה והתנדבות בג'וינט ישראל.
בשנת 2010 הקימה את המכון למנהיגות וממשל על בסיס המרכז למנהיגות מתנדבת ואלכא, בשיתוף מנהיגים ישראלים ובינלאומיים. המכון מתבסס על שלושה מרכזים: המרכז לממשל וסגל בכיר, המרכז למנהיגות מתנדבת וחברה אזרחית, והמרכז לראשי רשויות ופיתוח אזורי. המכון מפעיל עשרות תוכניות המשלבות הכשרת מנהיגות ציבורית בכירה מכלל המגזרים, בניית רשתות של מנהיגים וליווי שלהם בתהליכי השפעה משולבים לשינויים נרחבים לעתיד ישראל.
באותן שנים בהן התמחתה במנהיגות וניהול, החלה לפרסם מאמרים מקצועיים באתר מנהיגות ואושר.
חדשנות רפואית.
פעמיים בוגרת תוכנית רפואה אקספוננציאלית של אוניברסיטת הסינגולריטי בשנים 2015 ו 2016; מנטורית באקסלרטור Tech For Good ומלווה יזמי אימפקט; יועצת אסטרטגיה וחדשנות של מכבי שירותי בריאות; מרצה לתלמידי תואר שני במנהל מערכות בריאות באוניברסיטת אריאל בתחומי חדשנות ברפואה ובריאות הציבור; ודוברת בכנסים לאומיים ובינלאומיים בנושאי חדשנות רפואית.
בשנת 2015 החלה לכהן כסגנית נשיא לחדשנות של המרכז הרפואי שיבא. בשנת 2016 החלה להגיש את הפודקאסט ופינת רדיו סטטוס סקופ בכאן תרבות, בנושא חדשנות רפואית. במקביל החלה לפרסם את ביונד מדיסין, מגזין חדשנות רפואית מקוון.
פעילות ציבורית.
לוטם מונתה ביולי 2009 על ידי ראש הממשלה בנימין נתניהו כחברה בוועדה המייעצת לראש הממשלה של המועצה הלאומית לכלכלה. בשנים 2008–2017 כיהנה כחברת ועד מנהל לארגון 'בטרם' לבטיחות ילדים. כן כיהנה כחברת דירקטוריון בעמותת מידות, המקדמת אפקטיביות של עמותות.
חברה בפורום הנשים הבינלאומי IWF ובפרסונה.
ב-2010 הייתה חברה בוועדה המייעצת לנשיא המדינה למתן "אות הנשיא למתנדב" התש"ע. בנוסף כיהנה כחברת ועד מנהל בעמותת מנהיגות אזרחית, חברת ועד מנהל בעיגול לטובה (עמותה העוסקת בעידוד נתינה מן הציבור), חברת דירקטוריון ב-NPTech (חברה לתועלת הציבור העוסקת בקידום טכנולוגיות מידע בעמותות).
בשנת 2016 החלה בהקמת אושייה - נשים מובילות בריאות, לקידום הצלחה השפעה ובריאות נשים. באותה שנה הייתה שותפה להקמת המיזם למיגור העישון (עמותה ציבורית) יחד עם שירה כסלו ואבי ערמוני.
נדרי נישואין
ורד (פירושונים)
תמיסתוקלס
שארל מאנג'ו
כוריקיוס מעזה
כוריקיוס מעזה (ביוונית: Χορίκιος) היה סופיסט ונואם, תלמידו של פרוקופיוס מעזה, שחי בעזה בין סוף המאה ה-5 ומחצית המאה ה-6. הוא כיהן כראש בית הספר לספרות ולרטוריקה בעזה במחצית הראשונה של המאה ה-6. פעל בעיקר בתקופתו של קיסר האימפריה הביזנטית אנסטסיוס הראשון. נשמרו מספר מועט של דרשות שנשא, של חיבורים שכתב ויש אזכורים לחיבורים נוספים.
ראייה אנקדוטלית
חיים כהן (החלבן)
האן מיונג-סוק
האן מיונג-סוק (בקוריאנית: 한명숙; ) היא פוליטיקאית דרום קוריאנית. בוגרת אוניברסיטת אווה לנשים שבסיאול שם קיבלה תואר בספרות צרפתית.
במקור השתייכה למפלגת UNDP, כנבחרת מחוז אילסאן. כיהנה בראשות ממשלת קוריאה הדרומית מאפריל 2006 עד מרס 2007, והייתה האישה היחידה ששרתה בתפקיד זה.
הודיעה על התמודדותה לנשיאות קוריאה הדרומית בבחירות בשנת 2007, אך לא נבחרה. ב-15 בינואר 2007 הפכה למנהיגת מפלגת האופוזיציה המרכזית.
הערות שוליים.
עמקי
ח'שב
אקסודוס (קומיקס)
אקסודוס (באנגלית: Exodus) הוא דמות בדיונית של נבל-על מוטאנט שמופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת "X-Factor #92" מיולי 1993, ונוצרה על ידי הכותב לואיס סימונסון והמאייר רוב ליפילד.
אקסודוס הוא האלטר אגו של בנט דופרי, חלוץ ואיש חזון מצרפת של המאה ה-12 אשר הפך לצלבן והתחבר לאיאובר גרינגטון, האביר השחור של אותה תקופה. השניים ערכו מסע בחיפוש אחר מגדל הכוח, מקום מושבו של פרעה הנצחי בעקבה. כאשר דיין ויטמן - האביר השחור של העידן המודרני - השתגר חזרה בזמן למאה ה-12 יחד עם סרסי מהנצחיים, הוא השתלט על גופו של איאובר ונטש את המסע, למרבה זעמו של דופרי. לאחר שדופרי נדד דרך סופות חול אימתניות למשך שעות, הוא שמע קול מסתורי ששאל אותו אם הוא מעוניין לסכן את הכל בשביל להפוך לאחד מהחזקים. לאחר מכן, דופרי עמד במבחן וכוחותיו המוטאנטים התפתחו לראשונה. בינתיים, ויטמן וסירסי נלכדו בידי אפוקליפס ודופרי הופיע בפניהם בתור אקסודוס והצטווה בידי אפוקליפס להרוג את חברו למסע. דופרי סירב ואף קרא לו אל כזב, ובתגובה אפוקליפס הפשיט אותו מכוחותיו ונעל אותו בקריפטה שבהרי האלפים. בתקופת המאה ה-20, אקסודוס נמצא בידי מגנטו, ששחרר אותו ולקח אותו עמו לאבלון.
עד מהרה, אקסודוס הפך ליד ימינו של מגנטו, והחליף את פביאן קורטז. כשצ'ארלס אקסבייר מחק את זכרונו של מגנטו באירועי , אקסודוס נטל את המנהיגות על קבוצת השוליות. בעקבות אירועי בית אם, אקסודוס הוא אחד הבודדים ששמר על כוחותיו המוטאנטים, ואף מוגדר כמסוכן ביותר. מאוחר יותר, הוא ושותפו הדלוק נשלחו בידי מריה היל לתקוף את המוטאנט העצמתי מתיו מאלוי, שהרג את הדלוק ולפי רייצ'ל סאמרס הותיר את אקסודוס בתרדמת.
סטרייף
סטרייף (באנגלית: Stryfe) הוא דמות בדיונית של נבל-על מוטאנט שהופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת "New Mutants #87" ממרץ 1990, ונוצרה על ידי הכותב לואיס סימונסון והמאייר רוב ליפילד.
סטרייף הוא האלטר אגו של נייתן סאמרס, שיבוט שנוצר מהתבנית הגנטית של נייתן כריסטופר סאמרס, בנם של סקוט סאמרס ומדלין פריור-סאמרס ממציאות חלופית. כאשר אפוקליפס האלמותי מדביק את הרך הנולד בווירוס טכנו-אורגני, אשה מהעתיד הרחוק מופיעה בפני סייקלופס וג'ין גריי ומציגה את עצמה בשם אסקאני. היא מודיעה להם כי היא יכולה להציל את הילד, וזאת על ידי שיבוטו ועצירת התקדמות הווירוס. אפוקליפס וכוחותיו מתקיפים את מקום מושבה וחוטפים את השיבוט. אפוקליפס מגדל אותו כילדו שלו, ומתכוון להשתמש בגופו כמארח. כאשר הוא מנסה להעביר את ישותו אליו, הוא מגלה כי סטרייף למעשה שיבוט, ואין הוא מתוכנן להכיל את ישותו של אפוקליפס. בבגרותו, דעתו של סטרייף נטרפה עליו והוא נשבע לנקום במי שאותם חשב להוריו האמיתיים (סייקלופס וג'ין גריי) ובאפוקליפס.
הוא האנטגוניסט הראשי בקשתות הסיפור " משנת 1992, ו" של שנת 2009.
סבסטיאן שו
סבסטיאן שו (באנגלית: Sebastian Shaw) הוא דמות בדיונית של נבל-על מוטאנט המופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת "Uncanny X-Men #129" מינואר 1980, ונוצרה על ידי הכותב כריס קלרמונט והאמן ג'ון ביירן.
סבסטיאן שו הוא מוטאנט בעל היכולת לספוג אנרגיה ולהפוך אותה לכוח פיזי גולמי. מנהיג לשעבר של סניף ניו יורק של מועדון הלפייר, חברה סודית אקסקלוסיבית שמבקשת לשלוט בסדרי העולם. כלפי חוץ, הוא איש עסקים מכובד ואדם רגיל. מימן בעבר את תוכנית זקיפי הסנטינל. במהלך אירועי ", אמה פרוסט (המלכה הלבנה לשעבר של מועדון הלפייר) מוחקת את זכרונו של שו, והוא מצטרף בהמשך לקבוצת האורות של הופ סאמרס.
דמותו של סבסטיאן שו מדורגת במקום ה-55 ברשימת מאה נבלי-העל הגדולים של כל הזמנים, לפי אתר IGN. את דמותו של שו בסרט הלייב אקשן " מגלם השחקן קווין בייקון.
לגיון (קומיקס)
לגיון (באנגלית: Legion, גם "ליג'יון") הוא דמות בדיונית של נבל-על מוטאנט שמופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת "New Mutants #25" ממרץ 1985, ונוצרה על ידי הכותב כריס קלרמונט והמאייר ביל סנקביץ.